Ksenofon Ilia

**Ksenofon Ilia**  (i njohur edhe si Fon Ilia) është një gazetar, regjisor, përkthyes dhe autor shqiptar i njohur, me një karrierë të gjatë dhe të larmishme në fushën e mediave, humorit televiziv, psikologjisë dhe përkthimeve. Ai është veçanërisht i njohur për punën e tij si pjesë e emisionit investigativ dhe satirik “Fiks Fare” në televizionin Top Channel, ku ka punuar për më shumë se 17 vite.

## Arsimi dhe formimi profesional
Ilia ka kryer studimet e larta për Regji Kinematografike dhe Televizive në Akademinë “Likurgu Stavraku” në Athinë, Greqi. Përveç kësaj, ai ka ndjekur një sërë studimesh pasuniversitare, përfshirë:

* Master Profesional në Marrëdhënie me Publikun – Universiteti Europian i Tiranës (2009–2010)

* Master Profesional në Psikologji Klinike – Albanian University, Tiranë (2017–2018)

* Master në Coaching Holistik dhe Psikologjinë e Coaching-ut – Athinë (2021–2022)

## Karriera mediatike
Ksenofon Ilia u bë i njohur fillimisht në vitet 2002–2003 me emisionin humoristik “Boom – Boom” në TV Koha, një risi për kohën për nga formati dhe stili, që konsistonte në intervista humoristike në rrugë, me autorin që mbetej i padukshëm në kamera.

Që prej vitit 2006 është pjesë e stafit të “Fiks Fare”, një nga emisionet më të ndjekur në Shqipëri për investigimin dhe trajtimin me humor të çështjeve sociale dhe politike.

Në sezonet 2021–2023, ka drejtuar në Top Albania Radio emisionin psikologjik “Ju flet trupi”, përqendruar në gjuhën e trupit dhe psikologjinë praktike, së bashku me bashkëprezantuesin Adrian Pojana. Ky ishte emisioni i parë i këtij lloji në vend, ku Ilia u shfaq si i vetmi ekspert i specializuar në gjuhën e trupit 
.

## Aktivitete të tjera profesionale
Ilia është CEO dhe themelues i BODY LANGUAGE INSTITUTE ALBANIA, që nga janari 2023, institucion i specializuar në trajnimin dhe edukimin mbi komunikimin joverbal dhe psikologjinë e sjelljes.

Ka shkruar dhe skenarë për estradat profesioniste të qytetit të Vlorës dhe qyteteve të tjera shqiptare për më shumë se 40 vjet, duke përfshirë skeçe, parodi dhe materiale humoristike.

## Aktiviteti në letërsi dhe përkthime
Ksenofon Ilia është autor  dhe përkthyes i një sërë librash në fusha të ndryshme si kinematografia, psikologjia, filozofia dhe komunikimi. Disa nga veprat e tij më të njohura janë:

* “Majmuni rrjedh nga njeriu” (2000) – libër autorial 

* “Osama Bin Laden” (2001) – autor 

* “Kishat e Beratit” (2006) - autor 

* “Regjia filmike dhe skenari filmik” – autor

* Përkthimi i monodramës “Ndyrësira” e Robert Shnaider, e vënë në skenë në Athinë (2000)

## Përkthime të njohura
* “Gjuha e trupit” – Allan & Barbara Pease (2014)

* “48 Ligjet e Pushtetit” – Robert Greene (2016)

* “33 Strategjitë e Luftës” – Robert Greene (2020)

* “Psikologjia Sociale” – Daniel Goleman (2021)

* “Katër mijë javë” – Oliver Burkeman (2022)

* “Përse nuk më kuptoni?”, “Pse burrat duan seks dhe gratë dashuri” dhe “Pse burrat nuk dëgjojnë dhe gratë nuk dinë t’i lexojnë hartat” – Allan & Barbara Pease (2023–2024)

* “Si të punoni me veten” – Dr. Nicole LePera (2023)

* “Mësime pikture” – Adrian Hill (2014)

## Çmime dhe vlerësime
Në vitin 1997, fitoi çmimin e dytë në Festivalin e Filmit me Metrazh të Shkurtër në Athinë me filmin “Fëmijët me krah prej druri”.

Ka qenë skenarist i telekomedisë “Dua një gënjeshtar” në vitin 2004, prodhim i shtëpisë diskografike “Fuga”.

## Burimet